तीन दिन में करो प्रकरणों का निस्तारण
सुगमसंपर्क पोर्टल पर दर्ज शिक्षकों की परिवेदनाएं, छात्रवृत्ति के लंबित प्रकरण और शाला दर्पण प्रपत्र इन सभी से संबंधित लंबित प्रकरणों का निस्तारण 31 दिसंबर तक करना होगा।
माध्यमिक शिक्षा निदेशक सुवालाल ने इस संबंध में मंडल के समस्त उपनिदेशकों को दिशा-निर्देश दिए है। निदेशक ने सोमवार को प्रारंभिक शिक्षा निदेशालय के सभागार में नौ मंडलों के उपनिदेशकों बैठक लेकर विभागीय गतिविधियों की समीक्षा की। मैराथन बैठक में विभागीय अधिकारियों ने विभिन्न बिन्दुओं पर विचार-मंथन किया। स्कूलों में जर्जर भवन और नए भवन से संबंधित कार्रवाई करने के निर्देश भी उपनिदेशकों को दिए गए। वहीं कोर्ट से संबंधित पेडिंग प्रकरणों को न्यायालय की छुट्टियां खत्म होने से पहले माध्यमिक शिक्षा निदेशालय भिजवाने के निर्देश दिए। निदेशक ने कहा, कि सुगम संपर्क पोर्टल पर आने वाली परिवेदनाओं का निस्तारण समय पर किया जाएगा। इसके लिए उपनिदेशक स्वयं पोर्टल को खोलकर सप्ताह में दो बार मॉनिटरिंग करें। इस संबंध में समस्त जिला शिक्षा अधिकारियों को भी पाबंद करने के निर्देश दिए। बैठक में संयुक्त विधि परामर्शी भागीरथ राजपुरोहित, विधि कार्मिक श्यामसुंदर शर्मा, उपनिदेशक योजना गिरधारी लाल महर्षि आदि शामिल हुए।
मंडल उपनिदेशकों की बैठक लेते माशि निदेशक सुवालाल।
hin_Deva hin_Deva hin_Deva hin_Deva